27 sep. 2000 Það er athyglisvert að skoða leikmannahóp Tindastóls í leiknum við Njarðvík á morgun , Valur Ingimundarson hefur valið hinn knáa bakvörð Kára Marisson í hópinn . Kári sem verður 49 ára í nóvember hefur ekki leikið í Úrvalsdeildinni síðan 3. desember 1989 þegar Tindastóll lék við KR . Frá þeim tíma hefur Kári leikið með 2. deildarliði Smára í Varmahlíð en í sumar fór hann að mæta á æfingar hjá Tindastól og fór svo að Valur valdi Kára í hópinn í kvöld , en fyrir utan hópinn situr sonur Kára , Axel sem er 17 ára og er því ekki ólíklegt að feðgar muni spila saman í úrvalsdeild í fyrsta skipti í vetur . Það yrði t.d. gaman að sjá feðgana spila við KR sem hefur annan son Kára innan sinna vébanda , Arnar . Þess má svo geta að Kári hóf að leika í meistaraflokki árið 1967 , þá 16 ára gamall , með KFR og lék hann sinn fyrsta leik í Hálogalandi , seinna lék Kári með Val og Njarðvík og á að baki 24 A-landsleiki á árunum 1972 - 76 Körfuknattleikssamband Íslands ( KKÍ ) var stofnað 29. janúar 1961 . KKÍ er æðsti aðili um öll körfuknattleiksmál innan vébanda Íþrótta - og Ólympíusambands Íslands ( ÍSÍ ) .